BSBM ร้อนแรง! Q2 พลิกกำไร หลังยอดขายเพิ่มขึ้นต่อเนื่อง พร้อมปันผล 0.08 บ./หุ้น
BSBM ร้อนแรง! Q2/59 พลิกกำไรมาที่ 134.22 ลบ. จากปีก่อนขาดทุน 0.42ลบ. หลังยอดขายเหล็กเพิ่มขึ้นต่อเนื่อง ขณะที่ 6 เดือนแรกพลิกกำไรอยู่ที่ 204.42 ลบ. จากปีก่อนขาดทุน 43.49 ลบ. พร้อมปันผล 0.08 บ./หุ้น ขึ้น XD 18 ส.ค.นี้ กำหนดจ่ายปันผล 7 ก.ย.59
8 ส.ค. 2559

บริษัท บางสะพานบาร์มิล จำกัด (มหาชน) หรือ BSBM รายงานผลการดำเนินงานไตรมาส 2/59 สิ้นสุดวันที่ 30 มิ.ย.59มีกำไรสุทธิ 134.22 ล้านบาท หรือมีกำไรสุทธิ 0.119 บาทต่อหุ้น เทียบกับช่วงเดียวกันของปีก่อนที่มีผลขาดทุนสุทธิ 0.42ล้านบาท หรือขาดทุนสุทธิ 0.00 บาทต่อหุ้น
ขณะที่ผลการดำเนินงานช่วง 6 เดือนแรกมีกำไรสุทธิ 204.42 ล้านบาท หรือมีกำไรสุทธิ 0.181 บาทต่อหุ้น เทียบกับช่วงเดียวกันของปีก่อนที่มีผลขาดทุนสุทธิ 43.49 ล้านบาท หรือขาดทุนสุทธิ 0.038 บาทต่อหุ้น
ทั้งนี้ผลการดำเนินงานในไตรมาสดังกล่าวมีกำไรเพิ่มขึ้นเนื่องจากบริษัทมียอดขายเพิ่มสูงขึ้นอย่างต่อเนื่องจากไตรมาสแรก
พร้อมกันนี้ บริษัทยังประกาศจ่ายปันผล งวดดำเนินงานวันที่ 1 ม.ค.2559 ถึงวันที่ 30 มิ.ย. 2559 อัตราจ่ายเป็นเงินสด 0.08บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 18ส.ค. 2559 ทั้งนี้ กำหนดจ่ายเงินปันผลในวันที่ 7 ก.ย.59